ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0499/97 υποβολή: Ludivina Garcνa Arias (PSE) προς την Επιτροπή (19 Φεβρουαρίου 1997)

Θέμα: Καθορισμός, έγκριση και παρακολούθηση των δράσεων της κοινοτικής πρωτοβουλίας Resider

Μπορεί η Επιτροπή να μας ενημερώσει σχετικά με το βαθμό συμμετοχής των τοπικών αρχών και των κοινωνικών εταίρων στον καθορισμό, την έγκριση και την παρακολούθηση των δράσεων της κοινοτικής πρωτοβουλίας Resider στα διάφορα κράτη μέλη;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-0497/97, E-0498/97, E-0499/97 και E-0500/97 (7 Απριλίου 1997)

Η συμμετοχή των διαφόρων τοπικών αρχών και των άλλων εταίρων κατά τον καθορισμό και την παρακολούθηση των παρεμβάσεων στο πλαίσιο των κοινοτικών πρωτοβουλιών γίνεται, όπως και για κάθε άλλο επιχειρησιακό πρόγραμμα, σύμφωνα με τους κανόνες που προβλέπονται στο άρθρο 4 του βασικού κανονισμού των Διαρθρωτικών Ταμείων ((ΕΕ L 193 της 31.07.1993 )). Επομένως, κάθε κράτος μέλος ορίζει αυτό το ίδιο τις υπεύθυνες αρχές και λοιπούς εταίρους οι οποίοι οφείλουν να συμμετάσχουν στην παρεμβαίνουσα εταιρική σχέση στο πλαίσιο των διαρθρωτικών παρεμβάσεων και αυτό, σύμφωνα με τις υφιστάμενες πρακτικές σε κάθε κράτος μέλος.

Κατά κανόνα, για λόγους αποτελεσματικότητας, συνοχής και βέλτιστης απόδοσης των διαθεσίμων τεχνικών μέσων, η παρακολούθηση των κοινοτικών πρωτοβουλιών διασφαλίζεται από τις ίδιες επιτροπές παρακολούθησης οι οποίες έχουν αναλάβει την παρακολούθηση των διαρθρωτικών παρεμβάσεων που προβλέπονται στα διάφορα επιχειρησιακά προγράμματα ή ενιαία έγγραφα προγραμματισμού.

Η ποικιλομορφία των υφισταμένων καταστάσεων και πρακτικών και η περιπλοκότητα των ίδιων των διαδικασιών παρέμβασης καθιστούν δύσκολη την ποσοτική και λεπτομερή ανάλυση, ανά κράτος μέλος, της συγκεκριμένης συμμετοχής των τοπικών αρχών και των κοινωνικών εταίρων κατά τον καθορισμό και την έγκριση κάθε επιχειρησιακού προγράμματος ή κοινοτικών πρωτοβουλιών, καθώς και τη συμμετοχή τους στις επιτροπές παρακολούθησης. Οι πληροφορίες στο θέμα αυτό τις οποίες διαθέτει η Επιτροπή αναφέρονται στην έκτη και έβδομη ετήσια έκθεση, οι οποίες διαβιβάστηκαν στο Κοινοβούλιο.

Η Επιτροπή θεωρεί ότι γι'αυτές τις κοινοτικές πρωτοβουλίες, καθώς και για το υπόλοιπο των διαρθρωτικών παρεμβάσεων, έχουν σημειωθεί πραγματικές πρόοδοι κατά την εφαρμογή της αρχής της εταιρικής σχέσης. Αναγνωρίζει ωστόσο ότι η θέση σε εφαρμογή τους είναι πολύ διαφορετική από το ένα κράτος μέλος στο άλλο.

Στην έκθεση τη σχετική με την κοινωνική και οικονομική συνοχή, την οποία ενέκρινε προσφάτως η Επιτροπή, υπογραμμίζεται ότι θα πρέπει στο μέλλον να ενισχυθεί η εταιρική σχέση, αλλά προτείνεται επίσης να απλουστευθούν οι σημερινές διαδικασίες παρέμβασης προκειμένου να διασφαλισθεί ότι η εταιρική αυτή σχέση θα είναι πράγματι δυνατή και αποτελεσματική.

Στο στάδιο αυτό, η Επιτροπή προσπαθεί με την προώθηση των τοπικών συμφώνων απασχόλησης να δοκιμάσει νέες μορφές εταιρικής σχέσης, ιδίως σε τοπικό επίπεδο, περιλαμβάνοντας και τους κοινωνικούς και οικονομικούς εταίρους.
ΓΡΑΠΤΗ ΕΡΩΤΗΣΗ E-1500/97 υποβολή: Pervenche Berθs (PSE) προς την Επιτροπή (30 Απριλίου 1997)

Θέμα: Προγράμματα βοήθειας

Μπορεί η Επιτροπή να προβεί, όσον αφορά τα κυριότερα προγράμματα βοήθειας, σε υπολογισμό του ποσοστού που αντιπροσωπεύει το κόστος της επεξεργασίας των φακέλων υποψηφιότητος και διαχειρίσεως, τόσο κατά το στάδιο της εφαρμογής όσο και της εκκαθαρίσσεως;

Ποια είναι, κατά γενικό κανόνα, τα φυσικά και νομικά πρόσωπα, που λαμβάνουν τα σχετικά ποσά;

Απάντηση του κ. Santer εξ ονόματος της Επιτροπής (28 Μαΐου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0500/97 υποβολή: Ludivina Garcνa Arias (PSE) προς την Επιτροπή (19 Φεβρουαρίου 1997)

Θέμα: Καθορισμός, έγκριση και παρακολούθηση των δράσεων της κοινοτικής πρωτοβουλίας Rechar II

Μπορεί η Επιτροπή να μας ενημερώσει σχετικά με το βαθμό συμμετοχής των τοπικών αρχών και των κοινωνικών εταίρων στον καθορισμό, την έγκριση και την παρακολούθηση των δράσεων της κοινοτικής πρωτοβουλίας Rechar II στα διάφορα κράτη μέλη;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-0497/97, E-0498/97, E-0499/97 και E-0500/97 (7 Απριλίου 1997)

Η συμμετοχή των διαφόρων τοπικών αρχών και των άλλων εταίρων κατά τον καθορισμό και την παρακολούθηση των παρεμβάσεων στο πλαίσιο των κοινοτικών πρωτοβουλιών γίνεται, όπως και για κάθε άλλο επιχειρησιακό πρόγραμμα, σύμφωνα με τους κανόνες που προβλέπονται στο άρθρο 4 του βασικού κανονισμού των Διαρθρωτικών Ταμείων ((ΕΕ L 193 της 31.07.1993 )). Επομένως, κάθε κράτος μέλος ορίζει αυτό το ίδιο τις υπεύθυνες αρχές και λοιπούς εταίρους οι οποίοι οφείλουν να συμμετάσχουν στην παρεμβαίνουσα εταιρική σχέση στο πλαίσιο των διαρθρωτικών παρεμβάσεων και αυτό, σύμφωνα με τις υφιστάμενες πρακτικές σε κάθε κράτος μέλος.

Κατά κανόνα, για λόγους αποτελεσματικότητας, συνοχής και βέλτιστης απόδοσης των διαθεσίμων τεχνικών μέσων, η παρακολούθηση των κοινοτικών πρωτοβουλιών διασφαλίζεται από τις ίδιες επιτροπές παρακολούθησης οι οποίες έχουν αναλάβει την παρακολούθηση των διαρθρωτικών παρεμβάσεων που προβλέπονται στα διάφορα επιχειρησιακά προγράμματα ή ενιαία έγγραφα προγραμματισμού.

Η ποικιλομορφία των υφισταμένων καταστάσεων και πρακτικών και η περιπλοκότητα των ίδιων των διαδικασιών παρέμβασης καθιστούν δύσκολη την ποσοτική και λεπτομερή ανάλυση, ανά κράτος μέλος, της συγκεκριμένης συμμετοχής των τοπικών αρχών και των κοινωνικών εταίρων κατά τον καθορισμό και την έγκριση κάθε επιχειρησιακού προγράμματος ή κοινοτικών πρωτοβουλιών, καθώς και τη συμμετοχή τους στις επιτροπές παρακολούθησης. Οι πληροφορίες στο θέμα αυτό τις οποίες διαθέτει η Επιτροπή αναφέρονται στην έκτη και έβδομη ετήσια έκθεση, οι οποίες διαβιβάστηκαν στο Κοινοβούλιο.

Η Επιτροπή θεωρεί ότι γι'αυτές τις κοινοτικές πρωτοβουλίες, καθώς και για το υπόλοιπο των διαρθρωτικών παρεμβάσεων, έχουν σημειωθεί πραγματικές πρόοδοι κατά την εφαρμογή της αρχής της εταιρικής σχέσης. Αναγνωρίζει ωστόσο ότι η θέση σε εφαρμογή τους είναι πολύ διαφορετική από το ένα κράτος μέλος στο άλλο.

Στην έκθεση τη σχετική με την κοινωνική και οικονομική συνοχή, την οποία ενέκρινε προσφάτως η Επιτροπή, υπογραμμίζεται ότι θα πρέπει στο μέλλον να ενισχυθεί η εταιρική σχέση, αλλά προτείνεται επίσης να απλουστευθούν οι σημερινές διαδικασίες παρέμβασης προκειμένου να διασφαλισθεί ότι η εταιρική αυτή σχέση θα είναι πράγματι δυνατή και αποτελεσματική.

Στο στάδιο αυτό, η Επιτροπή προσπαθεί με την προώθηση των τοπικών συμφώνων απασχόλησης να δοκιμάσει νέες μορφές εταιρικής σχέσης, ιδίως σε τοπικό επίπεδο, περιλαμβάνοντας και τους κοινωνικούς και οικονομικούς εταίρους.
ΓΡΑΠΤΗ ΕΡΩΤΗΣΗ E-0882/97 υποβολή: Agnes Schierhuber (PPE) προς την Επιτροπή (12 Μαρτίου 1997)

Θέμα: Το ύψος των κοινοτικών πόρων που εισέρρευσαν στην Αυστρία και τα μεμονωμένα αυστριακά ομόσπονδα κράτη κατά το 1996

Μετά το δημοψήφισμα του 1994 για την προσχώρηση της Αυστρίας στην Ευρωπαϊκή Ένωση έχουν πολλαπλασιασθεί οι επικρίσεις σε ό,τι αφορά την ένταξη της Αυστρίας στην Ευρωπαϊκή Ένωση.

Ένα από τα βασικά σημεία κριτικής είναι οι εισφορές που καταβάλλει η Αυστρία στην Ευρωπαϊκή Ένωση. Ακούγεται επίσης συχνά ο ισχυρισμός ότι η Αυστρία δεν αξιοποιεί με τον καλύτερο τρόπο τις δυνατότητες χρηματοδότησης στο πλαίσιο της Ευρωπαϊκής Ένωσης.

Για τους λόγους αυτούς θέτω τα ακόλουθα ερωτήματα:

1. Ποιά ποσά κατέβαλε συνολικά η Ευρωπαϊκή Ένωση στην Αυστρία από όλες τις διαθέσιμες κοινοτικές πηγές κατά το 1996;

2. Ποιά ποσά κατέβαλε η Ευρωπαϊκή Ένωση στα μεμονωμένα αυστριακά ομόσπονδα κράτη κατά το 1996;

Απάντηση του κ. Santer εξ ονόματος της Επιτροπής (28 Απριλίου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0973/97 υποβολή: Sιrgio Ribeiro (GUE/NGL) προς την Επιτροπή (17 Μαρτίου 1997)

Θέμα: Έκδοση πιστοποιητικών μονίμου κατοικίας στις Κάτω Χώρες

Στην υπ' αριθμό Ε-3661/95 ((ΕΕ C 122 της 25.4.1996, σελ. 26. )) ερώτησή μου σχετικά με την ολλανδική νομοθεσία περί κόστους των πιστοποιητικών παραμονής που χορηγούνται στους πολίτες κρατών μελών, η Επιτροπή απάντησε στις 7 Φεβρουαρίου 1996 αναφέροντας ότι, έως εκείνη τη χρονική στιγμή, οι ολλανδικές αρχές δεν είχαν ακόμη τροποποιήσει το κόστος έκδοσης του εγγράφου που πιστοποιεί ότι ο ενδιαφερόμενος εξασφάλισε το «vergunning tot vestiging» (δικαίωμα μονίμου κατοικίας), το οποίο εξακολουθούσε να ανέρχεται σε 500 φιορίνια. Η Επιτροπή ανέφερε εξάλλου ότι, αν υπάρχει ανάγκη, θα λάμβανε «κατάλληλα μέτρα για τη ρύθμιση της κατάστασης».

Σύμφωνα με πρόσφατες πληροφορίες, που μας παράσχε η Ομοσπονδία της Πορτογαλικής Κοινότητας στην Ολλανδία, η κατάσταση παραμένει αμετάβλητη.

Ποια μέτρα έλαβε και ποια άλλα σκοπεύει να λάβει η Επιτροπή από κοινού με τις ολλανδικές αρχές προκειμένου να δοθεί οριστική λύση στο εν λόγω ζήτημα;

Απάντηση του κ. Flynn εξ ονόματος της Επιτροπής ( 23 Απριλίου 1997)

Όπως το είχε προαναγγείλει στην απάντησή της στη γραπτή ερώτηση 3661/95, η Ευρωπαϊκή Επιτροπή απευθύνθηκε στις ολλανδικές αρχές υποβάλλοντας ερώτηση σχετικά με το κόστος έκδοσης του εγγράφου που πιστοποιεί ότι ο υπήκοος κάποιας χώρας της κοινότητας εξασφάλισε το «vergunning tot vestiging» (δικαίωμα μόνιμης κατοικίας).

Καθώς η Επιτροπή δεν έμεινε ικανοποιημένη από την απάντηση των ολλανδικών αρχών στην επιστολή της αυτή, θα απευθύνει μια αιτιολογημένη γνώμη στις Κάτω Χώρες.
ΓΡΑΠΤΗ ΕΡΩΤΗΣΗ P-0951/97 υποβολή: Reimer Bφge (PPE) προς την Επιτροπή (7 Μαρτίου 1997)

Θέμα: Αμοιβαία αναγνώριση αποδεικτικών τεχνογνωσίας στο γεωργικό τομέα

Το ομόσπονδο κράτος του Schleswig-Holstein και το Βασίλειο της Δανίας υπέγραψαν το 1994 κοινή δήλωση σχετικά με τη διασυνοριακή συνεργασία στον τομέα της γεωργικής κατάρτισης. Η δήλωση αυτή προβλέπει ρητώς την αμοιβαία αναγνώριση διπλωμάτων. Σύμφωνα με τη νομοθεσία του Schleswig-Holstein υπάγονται, μεταξύ άλλων, στην εν λόγω δήλωση τα αποδεικτικά τεχνογνωσίας στον τομέα των φυτοφαρμάκων. Οι δανοί γεωργοί μπορούν έτσι με δανικό δίπλωμα να χρησιμοποιούν φυτοφάρμακα στο Schleswig-Holstein.

Αντιθέτως η Δανία δεν αναγνωρίζει κατά τις διασυνοριακές συναλλαγές τα γερμανικά διπλώματα στον τομέα των φυτοφαρμάκων. Η κατάσταση αυτή προκαλεί σημαντικά προβλήματα στους γεωργούς από το Schleswig-Holstein που έχουν στην κυριότητά τους ή έχουν μισθώσει αγροτεμάχια στη Δανία.

Πως κρίνει η Επιτροπή την κατάσταση αυτή;

Είναι σε θέση να ανακοινώσει η Επιτροπή εάν η περίπτωση αυτή αφορά το κοινοτικό δίκαιο και, εάν ναι, πάνω σε ποιά νομική βάση;

Σε αντίθετη περίπτωση, ποιές δυνατότητες βλέπει η Επιτροπή για την εξάλειψη τέτοιων εμποδίων στις διασυνοριακές δραστηριότητες και τη διασφάλιση του δικαιώματος της ελεύθερης άσκησης επαγγέλματος στην Εσωτερική Αγορά;

Απάντηση του κ. Monti εξ ονόματος της Επιτροπής (8 Απριλίου 1997)

Η Επιτροπή δεν γνωρίζει τα ειδικά προβλήματα που ενδεχομένως υφίστανται σχετικά με τις δραστηριότητες των γεωργών μεταξύ της Δανίας και της Γερμανίας, και ιδιαίτερα του ομόσπονδου κράτους του Schleswig-Holstein.

Η Επιτροπή υπενθυμίζει ότι υπάρχει ένα γενικό σύστημα αναγνώρισης διπλωμάτων και επαγγελματικών προσόντων το οποίο διέπεται από δύο συγκεκριμένες οδηγίες, τις οδηγίες του Συμβουλίου 89/48/ΕΟΚ ((ΕΕ L 19 της 24.1.1989 )) και 92/51/ΕΟΚ ((ΕΕ L 209 της 24.7.1992 )). Οι δύο αυτές οδηγίες δεν έχουν ως στόχο την εναρμόνιση του πεδίου άσκησης των επαγγελμάτων σε κοινοτικό επίπεδο. Εξάλλου, οι όροι πρόσβασης και άσκησης δραστηριότητας εμπίπτουν στην αρμοδιότητα των κρατών μελών.

Δεδομένου ότι το κείμενο της ερώτησης του Αξιότιμου Μέλους του Κοινοβουλίου έχει διατυπωθεί κατά τρόπο γενικό, δεν καθίσταται σαφές ποιό είναι το συγκεκριμένο πρόβλημα που αφορά την κατάσταση των γερμανών γεωργών του Schleswig-Holstein, οι οποίοι επιθυμούν να εργαστούν στην ύπαιθρο στη Δανία και εάν υφίσταται πραγματικά πρόβλημα κοινοτικού δικαίου. Το ανωτέρω δεν φαίνεται να αποτελεί πρόβλημα δικαίου εγκατάστασης ή ελεύθερης παροχής υπηρεσιών δεδομένου ότι πρόκειται προφανώς για γερμανούς γεωργούς οι οποίοι έχουν στην κυριότητά τους αγροτεμάχια στη Δανία. Όπως αναφέρθηκε προηγουμένως οι συνθήκες άσκησης μιας δραστηριότητας ενδέχεται να διαφέρουν από το ένα κράτος μέλος στο άλλο και πρόκειται μάλλον για πρόβλημα που αφορά τις συνθήκες άσκησης δραστηριότητας, τομέας ο οποίος εμπίπτει στην αρμοδιότητα των κρατών μελών.

Τέλος, στο κείμενο της ερώτησης γίνεται αναφορά σε κοινή δήλωση, η οποία πρέπει να ερμηνευθεί σύμφωνα με τις διατάξεις του δικαίου των κρατών μελών που την έχουν υπογράψει.
ΓΡΑΠΤΗ ΕΡΩΤΗΣΗ E-0444/97 υποβολή: Anita Pollack (PSE) προς την Επιτροπή (19 Φεβρουαρίου 1997)

Θέμα: Αναγραφή των ΓΤΟ στις ετικέτες τροφίμων

Συμφωνεί η Επιτροπή ότι ένα εύκολα αναγνωριζόμενο σύμβολο πάνω στις ετικέτες τροφίμων θα ήταν ένας ορθός τρόπος για την αναγνώριση των γενετικά τροποποιημένων τροφών και ότι κάτι τέτοιο θα βοηθούσε εκατομμύρια πολιτών της ΕΕ που δεν έχουν μαζί τους τα γυαλιά τους για να διαβάσουν τα μικρά γράμματα της σύνθεσης των τροφίμων στις σχετικές ετικέτες;

Απάντηση του κ. Bangemann εξ ονόματος της Επιτροπής (3 Απριλίου 1997)

Οι κοινοτικοί κανόνες για την επισήμανση τροφίμων που περιέχουν ή συνίστανται από γενετικά τροποποιημένους οργανισμούς (GMOs) ή που έχουν παρασκευασθεί από GMOs αλλά δεν περιέχουν αυτού του είδους τους οργανισμούς στο άρθρο 8 του κανονισμού (ΕΚ) 258/97 της 27ης Ιανουαρίου 1997 για τα νέα τρόφιμα και τα συστατικά των νέων τροφίμων ((ΕΕ αριθ. L 43, της 14.2.1997. )). Λόγω της φύσης της πληροφορίας που απευθύνεται στον καταναλωτή, η οποία μπορεί να διαφέρει σημαντικά σε συνάρτηση με το σχετικό προϊόν, ο κανονισμός δεν καθορίζει ένα ειδικό και ομοιόμορφο τύπο επισήμανσης.

Επιπλέον, η Επιτροπή υπογραμμίζει ότι το άρθρο 11 παράγραφος 2 της οδηγίας 79/112/ΕΟΚ περί προσεγγίσεως των νομοθεσιών των κρατών μελών σχετικά με την επισήμανση και την παρουσίαση των τροφίμων που προορίζονται για τον τελικό καταναλωτή, καθώς επίσης και τη διαφήμισή τους ((ΕΕ αριθ. L 33 της 8.2.1979. )), απαιτεί ότι οι υποχρεωτικές ενδείξεις επί των τροφίμων πρέπει να είναι εύκολα κατανοητές και να αναγράφονται σε εμφανή θέση και με τέτοιο τρόπο ώστε να είναι ευδιάκριτες, ευανάγνωστες και ανεξίτηλες. Για την εφαρμογή, όμως, αυτής της διάταξης υπεύθυνο είναι το κράτος μέλος.
ΓΡΑΠΤΗ ΕΡΩΤΗΣΗ E-0494/97 υποβολή: Ludivina Garcνa Arias (PSE) προς την Επιτροπή (19 Φεβρουαρίου 1997)

Θέμα: Εκτέλεση της κοινοτικής πρωτοβουλίας Konver

Μπορεί η Επιτροπή να μας ενημερώσει σχετικά με την εφαρμογή στα 15 κράτη μέλη της κοινοτικής πρωτοβουλίας Konver από της ενάρξεως της ισχύος της, παραθέτοντας αναλυτικά στοιχεία για τον προϋπολογισμό, την εκτέλεσή του και το όνομα των προγραμμάτων ανά κράτος μέλος;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-0493/97, E-0494/97, E-0495/97 και E-0496/97 (8 Απριλίου 1997)

Στο πλαίσιο των προσανατολισμών για τις κοινοτικές πρωτοβουλίες βιομηχανικής μετατροπής που θεσπίστηκαν από την Επιτροπή το 1994, τα κράτη μέλη κλήθηκαν να υποβάλλουν στην Επιτροπή σχέδια επιχειρησιακών προγραμμάτων (ΕΠ). 45 ΕΠ υποβλήθηκαν με αυτό τον τρόπο για το Konver, 28 Resider, 30 Rechar και 13 Retex. Η Επιτροπή ενέκρινε τα εν λόγω επιχειρησιακά προγράμματα 7 η εφαρμογή τους ανήκει σύμφωνα με την αρχή της επικουρικότητας, στην ευθύνη των κρατών μελών ή των περιοχών που επιλέγουν τα προς χρηματοδότηση σχέδια με βάση τα ΕΠ.

Οι πίνακες που έχουν σταλεί απευθείας στο Αξιότιμο μέλος του Ευρωπαϊκού Κοινοβουλίου καθώς και στη Γενική Γραμματεία του Κοινοβουλίου περιέχουν όλες τις πληροφορίες για τα ποσά που χορηγήθηκαν σε κάθε ΕΠ Retex, Rechar, Resider και Konver, για την περίοδο 1994-1997 καθώς και την εκτέλεση του προϋπολογισμού αυτών των ίδιων των κοινοτικών πρωτοβουλιών έως το 1996. Η αρχικές επιδοτήσεις είναι εκφρασμένες σε τιμές 1994, για τους 12 και σε τιμές 1995 για τα νέα κράτη μέλη.
ΓΡΑΠΤΗ ΕΡΩΤΗΣΗ E-0838/97 υποβολή: Glenys Kinnock (PSE) προς την Επιτροπή (10 Μαρτίου 1997)

Θέμα: Συστάσεις που διατυπώθηκαν στο πλαίσιο της αξιολόγησης της κοινοτικής βοήθειας στην Αιθιοπία

Μπορεί η Επιτροπή να παράσχει κατάλογο των κυριοτέρων συστάσεων της έκθεσης, που περιέχονται στις παραγράφους 373-402, καθώς και στο παράρτημα XII, και να δηλώσει για κάθε μία από αυτές:

1. κατά πόσον την αποδέχεται ή όχι,

2. εάν μεν την αποδέχεται, πότε και με ποιό τρόπο σκοπεύει να την εφαρμόσει, και

3. εάν όχι, για ποιό λόγο;

Απάντηση του κ. Pinheiro εξ ονόματος της Επιτροπής (7 Μαΐου 1997)

Στο τέλος του 1994, η Επιτροπή προκήρυξε μελέτη αξιολόγησης της αναπτυξιακής κοινοτικής βοήθειας προς την Αιθιοπία. Η εν λόγω μελέτη εκπονήθηκε από το Ινστιτούτο Αναπτυξιακών Σπουδών του Sussex (Ηνωμένο Βασίλειο). Η τελική έκθεση της αξιολόγησης υπεβλήθη τον Ιούλιο του 1996.

Η Επιτροπή στις απαντήσεις της στην γραπτή ερώτηση Ε-2382/96 του Αξιότιμου Μέλους του Κοινοβουλίου ((ΕΕ C 11 της 13.1.1997. )) και στην προφορική ερώτηση που ετέθη στο πλαίσιο της τελευταίας συνέλευσης ίσης εκπροσώπησης των χωρών της Αφρικής, της Καραϊβικής, του Ειρηνικού και της Ευρωπαϊκής Κοινότητας ανέλυσε τον τρόπο με τον οποίο προτίθετο να λάβει υπόψη τις συστάσεις που περιέχονται στη συγκεκριμένη έκθεση.
ΓΡΑΠΤΗ ΕΡΩΤΗΣΗ E-1529/97 υποβολή: Hiltrud Breyer (V) προς την Επιτροπή (5 Μαΐου 1997)

Θέμα: Πληροφορίες σχετικά με το ύψος των κοινοτικών ενισχύσεων που χορηγήθηκαν από τον Ιανουάριο 1996 έως το Δεκέμβριο 1996 στο κράτος του Ζάαρλαντ (Γερμανία)

Για ποια μέτρα χορηγήθηκαν το έτος 1996 κοινοτικές ενισχύσεις προς το Ζάαρλαντ και ποιο ήταν το ύψος των ποσών που προέρχονταν από

1. το Ευρωπαϊκό Κοινωνικό Ταμείο,

2. το τέταρτο ερευνητικό πρόγραμμα-πλαίσιο,

3. το Ευρωπαϊκό Ταμείο Περιφερειακής Ανάπτυξης,

4. τα προγράμματα της Ευρωπαϊκής Ένωσης στους τομείς του περιβάλλοντος και της ενέργειας,

5. το Ευρωπαϊκό Ταμείο Προσανατολισμού και Εγγυήσεων - Τμήμα Προσανατολισμού και Τμήμα Εγγυήσεων,

6. τα λοιπά προγράμματα της Ευρωπαϊκής Ένωσης;

Κοινή απάντηση του κ. Santer εξ ονόματος της Επιτροπής στις γραπτές ερωτήσεις E-1528/97 και E-1529/97 (29 Μαΐου 1997)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-0934/97 υποβολή: Miguel Arias Caρete (PPE) προς την Επιτροπή (12 Μαρτίου 1997)

Θέμα: Το ΕΤΑ και η αλιευτική συμφωνία με τη Γουινέα

Μπορεί η Επιτροπή να αναφέρει ποιές πιστώσεις χορηγήθηκαν στη Γουινέα κατά τα έτη 1995 και 1996 από το ΕΤΑ, με σκοπό την ανάπτυξη του εθνικού τομέα αλιείας, και να διευκρινίσει σε ποιά συγκεκριμένα προγράμματα διετέθησαν οι ενισχύσεις αυτές;

Κοινή απάντηση του κ. Pinheiro εξ ονόματος της Επιτροπής στις γραπτές ερωτήσεις E-0923/97, E-0924/97, E-0925/97, E-0926/97, E-0927/97, E-0928/97, E-0929/97, E-0930/97, E-0931/97, E-0932/97, E-0933/97 και E-0934/97 (23 Απριλίου 1997)

Σε απάντηση στις ερωτήσεις που τέθηκαν για το ποσό των πιστώσεων και για τα συγκεκριμένα προγράμματα υπέρ δώδεκα χωρών της Αφρικής, της Καραϊβικής και του Ειρηνικού (ΑΚΕ) για την ανάπτυξη του τομέα της αλιείας, έχει αποσταλεί απευθείας στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου, έγγραφο με τον κατάλογο των προγραμμάτων που αφορούν την αλιεία στις αναπτυσσόμενες χώρες, τα οποία έχουν επωφεληθεί από κοινοτική χρηματοδότηση.

Το έγγραφο αποτελείται από πίνακες που επιτρέπουν την παροχή λεπτομερών πληροφοριών γι' αυτόν τον τύπος δράσης, τους στόχους, τους δικαιούχους και την κοινοτική συνεισφορά.
ΓΡΑΠΤΗ ΕΡΩΤΗΣΗ E-0502/97 υποβολή: Lucio Manisco (GUE/NGL) προς την Επιτροπή (19 Φεβρουαρίου 1997)

Θέμα: Ανθρωπιστική βοήθεια στην Κούβα

Μπορεί να εξηγήσει η Επιτροπή τους λόγους για τους οποίους μείωσε κατά το ήμισυ την ανθρωπιστική βοήθεια προς την Κούβα;

Απάντηση της κ. Bonino εξ ονόματος της Επιτροπής (16 Απριλίου 1997)

Από το 1993, η Επιτροπή προσπαθεί να βοηθήσει το πλέον ευάλωτο τμήμα του πληθυσμού της Κούβας: παιδιά, γυναίκες εγκύους, άτομα με χρόνιες ασθένειες και ηληκιωμένους. Στο πλαίσιο αυτό έχουν καταβληθεί σημαντικές προσπάθειες. Από το 1993 έως το 1996, έχουν χορηγηθεί 45,46 εκατ. ECU από την Επιτροπή για ιατρική και επισιτιστική βοήθεια.

Η μείωση του προϋπολογισμού από 15 εκατ. ECU σε 8 εκατ. ECU για το 3ο συνολικό σχέδιο, δικαιολογείται, εκτός από λόγους βελτίωσης της κουβανικής οικονομίας (το κουβανικό υπουργείο εξωτερικού εμπορίου προβλέπει, για το τρέχον έτος, αύξηση του ακαθάριστου εγχώριου προϊόντος ανώτερη του 5%) και από άλλους λόγους. Αφενός, οι προηγούμενες ανθρωπιστικές δράσεις επέτρεψαν την αναχαίτιση της επιδείνωσης της υγείας του πληθυσμού. Αφετέρου, η Επιτροπή πρέπει να αναθεωρεί συνεχώς τους στόχους της ανθρωπιστικής βοήθειας ώστε να καλύπτονται οι πλέον επείγουσες ανάγκες των θυμάτων των κρίσεων, λαμβανομένων υπόψη τόσο των περιορισμένων δημοσιονομικών δυνατοτήτων όσο και της αυξημένης διάρκειας και σοβαρότητας των κυριότερων ανθρωπιστικών κρίσεων.

Εξάλλου, πρέπει να τονιστεί ότι το 3ο συνολικό σχέδιο έχει εκπονηθεί μετά από αποστολή αξιολόγησης που πραγματοποίησηαν τρεις εξωτερικοί εμπειρογνώμονες (γιατροί). Με την αποστολή αυτή προσδιορίστηκαν οι σημερινές ανάγκες του πλέον ευάλωτου τμήματος του κουβανικού πληθυσμού.

Παράλληλα, η Επιτροπή, ευαίσθητη στις έκτακτες ανάγκες που δημιουργήθηκαν λόγω του κυκλώνα Λίλυ, αποφάσισε τη χορήγηση 600.000 ECU για τη συνδρομή των θυμάτων της καταστροφής αυτής.
ΓΡΑΠΤΗ ΕΡΩΤΗΣΗ P-0966/97 υποβολή: Hiltrud Breyer (V) προς την Επιτροπή (12 Μαρτίου 1997)

Θέμα: Aιτήσεις για την διάθεση στην αγορά γενετικά τροποποιημένων τροφίμων και ζωοτροφών

Μέχρι σήμερα έχουν υποβληθεί 10 αιτήσεις για την διάθεση στην αγορά της ΕΕ γενετικά τροποποιημένων προϊόντων σύμφωνα με την Οδηγία 90/220/ΕΟΚ ((ΕΕ L 117 της 8.5.1990, σελ. 15. )). Οι εν λόγω αιτήσεις αφορούν κυρίως την διάθεση στην αγορά γενετικά τροποποιημένων ειδών διατροφής που προορίζονται για ανθρώπινη κατανάλωση ή ζωοτροφών.

1. Προτίθεται η Επιτροπή να καθυστερήσει την έγκριση των εν λόγω αιτήσεων μέχρις ότου τεθεί σε ισχύ ο Κανονισμός του Ευρωπαϊκού Κοινοβουλίου και του Συμβουλίου σχετικά με νέα τρόφιμα και νέα συστατικά τροφίμων (Κανονισμός - Novel - Food);

2. Πώς αιτιολογεί η Επιτροπή την απόφασή της;

3. Δεδομένου ότι για τις περισσότερες από τις υποβληθείσες αιτήσεις δεν πρόκειται να ληφθεί απόφαση πριν από την έναρξη ισχύος του Κανονισμού - Novel - Food, τίθεται το ερώτημα εάν οι αιτήσεις αυτές θα υπαχθούν αυτομάτως στο πεδίο εφαρμογής του Κανονισμού - Novel - Food, ευθύς ως ο Κανονισμός αυτός τεθεί σε ισχύ;

4. Στην περίπτωση που οι εν λόγω αιτήσεις δεν υπαχθούν στο πεδίο εφαρμογής του Κανονισμού - Novel - Food άμα τη ενάρξει ισχύος του, πώς αιτιολογεί η Επιτροπή τον τρόπο που χειρίσθηκε το θέμα;

Απάντηση του κ. Bangemann εξ ονόματος της Επιτροπής (24 Απριλίου 1997)

1 και 2. Σύμφωνα με την οδηγία 90/220/ΕΟΚ σχετικά με τη σκόπιμη ελευθέρωση γενετικώς τροποποιημένων οργανισμών στο περιβάλλον ((ΕΕ L 117, 8.5.1990. )), η Επιτροπή πρέπει να εξετάζει όλες τις εκκρεμούσες κοινοποιήσεις που υποβάλλονται σύμφωνα με την οδηγία. Σε κάθε περίπτωση, αποφάσεις σχετικά με τη διάθεση στην αγορά προϊόντων που υπόκεινται στην εν λόγω οδηγία λαμβάνονται με την επιφύλαξη άλλης σχετικής κοινοτικής νομοθεσίας.

3 και4. Όπως σωστά αναφέρει το αξιότιμο μέλος δεν είναι πιθανό να ληφθούν αποφάσεις σχετικά με τις περισσότερες υποθέσεις που έχουν υποβληθεί προς έγκριση σύμφωνα με την οδηγία 90/220/ΕΟΚ πριν τεθεί σε ισχύ ο κανονισμός (ΕΚ) αριθ. 258/97 σχετικά με τα νέα τρόφιμα και τα νέα συστατικά τροφίμων ((ΕΕ L 43, 14.2.1997. )). Από τη στιγμή που ο κανονισμός αυτός τεθεί σε ισχύ θα πρέπει να αποφασισθεί κατά πρίπτωση κατά πόσον αυτού του είδους προϊόντα θα πρέπει να θεωρηθούν ως νέα τρόφιμα, με βάση το άρθρο 1 παράγραφος 2 του κανονισμού όπου ορίζεται το πεδίο εφαρμογής του. Εάν πράγματι θεωρηθούν ως νέα τρόφιμα θα υπάγονται στον κανονισμό και, ως εκ τούτου, θα υπόκεινται στις οριζόμενες σε αυτόν απαιτήσεις.